हृदयरोग की रोकथाम के लिए सकारात्मक सोच पर दिया जोर
आबूरोड | ब्रह्मकुमारीजसंस्था और ग्लोबल अस्पताल की ओर से हृदय रोग रोकथाम और निवारण शिविर का आयोजन किया गया। इस मौके आयोजित कार्यक्रम को संबोधित करते हुए संस्था की अतिरिक्त मुख्य प्रशासक दादी रतनमोहिनी ने कहा कि जीवन में सकारात्मक सोच के माध्यम से बड़ी से बड़ी बीमारी को दूर किया जा सकता है। उन्होंने कहा कि हृदयरोग जैसी बीमारी का सबसे बड़ा कारण हमारी अस्त व्यस्त दिनचर्या, अनियमित भोजना और नकारात्मक सोच है। यदि इन्हें दूर कर लिया जाए तो इस बीमारी को भी दूर किया जा सकता है। कार्यक्रम में अस्पताल के निदेशक डा. प्रताप मिड्ढ़ा ने कहा कि जीवन में दवा और दुआ तन मन दोनों को ठीक रखता हैं।
हमें जीवन में ईमानदार, करुणा, मदद का भावना हमारे दिल को स्वास्थ्य रखता हैं।
मन को स्वास्थ्य रखने के लिए सुख, शांति, आनंद चाहिए और तन को सही भोजन ये दोनों हमें दुरुस्त और तंदरुस्त रखते हैं। ब्रह्मकुमारीज मीडिया प्रभाग के निदेशक बीके करुणा ने कहा कि जीवन में खुश रहने के लिए किसी से नफरत, दुश्मनी ना करके जिंदगी में मुस्कराना सीख ले तो दिल सदा स्वास्थ्य रहेगा। वही डा. बनारसी ने कहा कि आप लोग यहां बीमार बन करके आये हैं और डाक्टर बनके जाना। कार्यक्रम में शांतिवन निदेशक बीके भोपाल, डा. सतीश गुप्ता, इसु दादी, ब्रह्माकुमारीज दुबई से बीके ज्योति बहन ने अपने विचार रखे। यह शिविर 8 मार्च तक चलेगा।
आबूरोड. ब्रह्माकुमारी संस्थान में आयोजित कार्यक्रम का शुभारंभ करते अतिथि।
hin_Deva hin_Deva hin_Deva hin_Deva hin_Deva